|  |
| --- |
| 



* ניצחונות לנטס: 112 (51.1%)
* ניצחונות לניקס: 107 (48.9%)

 |

**הדרבי של ניו יורק** היא יריבות כדורסל ב-NBA בין הברוקלין נטס לניו יורק ניקס. שתי הקבוצות משחקות בבית האטלנטי שבאזור המזרחי. הניקס הוקמו ב-1946 כאחד מהמועדונים המקוריים של ה-NBA, והם משחקים את משחקי הבית שלהם במדיסון סקוור גארדן שבמידטאון מנהטן מאז 1968. הנטס הוקמו בשנת 1967 כחברים בליגת ה-ABA, שפורקה מאז, והצטרפו ל-NBA ב-1976. אולמם הביתי הוא הברקליס סנטר שבברוקלין מאז 2012, אך הם שיחקו באזור המטרופולין של ניו יורק כל שנות קיומם.

הנטס מובילים בסדרת כל הזמנים בין הקבוצות, עם יתרון 112–107, אולם הניקס הם הקבוצה המצליחה יותר מבין הקבוצות בניו יורק, לאחר שזכו בשתי אליפויות ליגה ושמונה אליפויות אזוריות (בעוד שהנטס זכו רק בשתי אליפויות אזוריות).

הקבוצות
-------

היריבות החלה בשנת 1976 כאשר הנטס הצטרפו ל-NBA כחלק מהמיזוג של ה-ABA וה-NBA. באותה תקופה, הקבוצה הייתה ידועה בשם **ניו יורק נטס** ושיחקה בנסאו קולוסיאום שבפרוורי לונג איילנד. הקבוצה שינתה את שמה ל**ניו ג'רזי נטס** בעונה שלאחר מכן, ושיחקה בניוארק. היריבות הפכה לדרבי עירוני כאשר הנטס עברו לברוקלין ב-2012.

כשהנטס שיחקו בניו ג'רזי, היריבות כונתה בכמה שמות, כגון **Turnpike Classic** (קלאסיקת כביש האגרה), **The Function at the Junction** (הפונקציה בצומת) ו-**The War Between the States** (המלחמה בין המדינות).

לאחר המעבר של הנטס לברוקלין, כלי תקשורת כינו את היריבות **הקרב על ניו יורק** (The Battle of New York), **קרב הרבעים** (Battle of the Boroughs), או **התנגשות הרבעים** (Clash of the Boroughs). שתי הקבוצות נפגשו בפלייאוף ה-NBA שלוש פעמים בתולדותיהן, כשהסדרה האחרונה הייתה בסיבוב הראשון ב-2004. הניקס ניצחו בשני במפגשים הראשונים, והנטס באחרון.

היסטוריה
--------

### 1966–1977

הניקס והנטס היו יריבים מאז תחילת הקמת הנטס. הנטס נוסדו בשנת 1966 כחברה מייסדת בליגת ה-ABA בשם "ניו יורק אמריקנס".

עם העברתם ל-NBA מה-ABA עקב מיזוג הליגות ב-1976, הניו יורק נטס נתבעו על "פלישה" לטריטוריה הניקס בקולוסיאום של נסאו, ונאלצו לשלם דמי פלישה של 4.8 מיליון דולר לניקס. קנס זה, יחד עם דמי ההרחבה של ה-NBA, הפכו את המשך העסקתו של כוכב העל ג'וליוס ארווינג לבלתי אפשרי מבחינה כלכלית עבור הנטס, שהיו אלופי ה-ABA ב-1976. הם נאלצו למכור את ארווינג לפילדלפיה 76' כדי לעמוד בהתחייבויות הכספיות שלהם, והצעד הזה שלח את הקבוצה לתקופה של בינוניות שלקח לה שנים להתאושש ממנה.

כשהנטס החליטו לחזור למדינת ניו ג'רזי ב-1977, הניקס שוב ניסו להכשיל את המהלך ואיימו לחסום אותו בשל הפגיעה בזכויות הטריטוריאליות הבלעדיות שלהם בניו ג'רזי. הנטס הגיבו בתביעה נגד הניקס בטענה שמעשיהם מפרים את חוקי ההגבלים העסקיים. התביעה הוסדרה בין הקבוצות לאחר התערבות הליגה ומדינת ניו ג'רזי, והנטס הסכימו לשלם עוד 4 מיליון דולר לניקס עבור זכויות המעבר.

### 1977–2012

קורטני לי (במדי הנטס, באדום) שומר על טרייסי מקגריידי במהלך משחק במדיסון סקוור גארדן ב-2010.
בין 1977 ל-2012, הנטס שיחקו במדינת ניו ג'רזי בתור **ניו ג'רזי נטס**. במהלך אותה תקופה, הניקס בדרך כלל סוקרו יותר בתקשורת ללא קשר להצלחת הקבוצה. כאשר הניקס יצאו לשחק בניו ג'רזי לשחק בנטס, האולם היה לרוב מחולק באופן שווה בין אוהדי שתי הקבוצות. הסיבות היו, בין השאר, ששתי הקבוצות הופרדו רק על ידי נהר ההדסון, ושמחירי הכרטיסים בניו ג'רזי היו זולים יותר מאשר במדיסון סקוור גארדן.

במשך רוב תקופה זו, הנטס והניקס היו דומיננטיות באזור ניו יורק, כאשר השנים המוצלחות ביותר של הנטס היו בתחילת שנות ה-80 ותחילת שנות ה-2000, בעוד שההצלחה הגדולה ביותר של הניקס התרחשה בעיקר מסוף שנות ה-80 עד סוף שנות ה-90. הקבוצות נפגשו בסיבוב הראשון של פלייאוף ה-NBA ב-1983 וב-1994, כאשר הניקס ניצחו בקלות את הנטס בשני המקרים.

היריבות החלה להתחמם בתחילת שנות ה-2000. עם הטרייד של סטפון מרבורי שנשלח לפיניקס סאנס עבור ג'ייסון קיד, הנטס הפכו לקבוצה החזקה ביותר באזור המזרחי ב-2001. עם החתמתו, קיד הבטיח שהנטס לא ינגנו עוד כינור שני לניקס.

היריבות שוב עלתה מדרגה כשסטפון מרבורי, הרכז יליד ניו יורק שהועבר מהנטס בטרייד על קיד, הועבר לניקס ב-2004. למרבורי ולקיד הייתה יריבות משלהם, כאשר היה קונצנזוס שקיד הוא הרכז הטוב בליגה, אך מרבורי טען שהתואר מגיע לו. שני הכוכבים מצאו זה את זה משני הצדדים של יריבות עזה, וקבוצותיהם רצו להוכיח את עליונותן באזור המטרופולין. כמה משחקני הניקס הרחיקו לכת ואמרו שהם רצו להתמודד מול ניו ג'רזי (אלופת המזרח המכהנת פעמיים באותה תקופה) בפלייאוף. רצונות הניקס אכן התממשו, והנטס הביסו את הניקס בסיבוב הראשון של פלייאוף 2004 4–0. הסדרה כללה יריקה מתוקשרת מאוד בין טים תומאס מהניקס לקניון מרטין מהנטס.

### 2012–הווה

מאז רכש את הנטס ב-2010, מיכאיל פרוכורוב תקף תכופות את הניקס ואת בעליהם. הוא הצהיר שהוא רוצה "להפוך את אוהדי הניקס לאוהדי נטס" כשהקבוצה עברה מיקום, וכי הוא שמח שהנטס גרמו לניקס "לשלם יותר מדי" עבור כרמלו אנתוני (על ידי הגדלת ההצעות שלהם במירוץ לרכישת אנתוני מדנוור נאגטס).

שני הצדדים החלו לשווק באגרסיביות ברחבי מנהטן וברוקלין, ולעיתים קרובות מכריזים שהם "הקבוצה הבלעדית של הרובע" עם שלטי חוצות המציגים את כוכבי העל החדשים שנרכשו על ידי הניקס והנטס, כרמלו אנתוני ודרן ויליאמס (בהתאמה). אחד המהלכים הראשונים בתקופת בעלותו של פרוכורוב על הנטס ב-2010 היה רכישת שלט חוצות בגודל 225 על 99 אינץ' (571.5 על 251.5 סנטימטר), ובו הוא עצמו, הבעלים-השותף של הנטס ג'יי-זי, והמילים "Blueprint for Greatness" ("תוכנית לתהילה") בצד של בניין ברחוב 34 והשדרה השמינית מול מדיסון סקוור גארדן, ביתם של הניקס. הניקס הגיבו לדחיפה השיווקית של הנטס בפרסומת בטלוויזיה שבה נכתב: "אתה יכול ללכת כמונו, אתה יכול לדבר כמונו, אבל לעולם לא תהיה כמונו". פרוכורוב הגיב: "אני חושב שהיינו רוצים יותר להיות כמו הלייקרס [שזכו אז ב-16 אליפויות, בניגוד לשתי האליפויות של הניקס]". מרטי מרקוביץ', נשיא הרובע של ברוקלין לשעבר, כינה בלעג את הניקס "מנהטן ניקס" וטען שכל תושב ברוקלין שתומך בניקס מבצע "בגידה".

ה"טראש טוק" בין שתי הקבוצות, שכלל עלבונות אישיים כמו פרוכורוב שכינה את הבעלים של הניקס ג'יימס דולן "האיש הקטן ההוא", הגיע לנקודה שבה נציב ה-NBA דייוויד סטרן הרגיש צורך לארגן פגישה בין דולן ופרוכורוב כדי להפחית את המתיחות בין השניים.

המתיחות בין שתי המועדונים התלקחה החל מ-2019, כאשר הנטס החתימו את קיירי אירווינג וקווין דוראנט כשחקנים חופשיים, שני שחקנים מבוקשים מאוד על ידי הניקס.

השוואות
-------

כלי תקשורת ציינו את הדמיון של היריבות הזו לאלו של קבוצות אחרות בעיר ניו יורק, כמו יריבות ה-MLB בין הניו יורק יאנקיז מהליגה האמריקאית לניו יורק מטס מהליגה הלאומית. מבחינה היסטורית, הרבעים ברוקלין ומנהטן שלחו קבוצות ליריבות בין הדודג'רס לג'איינטס, כאשר שתי הקבוצות היו ידועות בשם ברוקלין דודג'רס (כיום לוס אנג'לס דודג'רס) וניו יורק ג'איינטס (כיום סן פרנסיסקו ג'איינטס). יריבות ה-NHL בין ניו יורק איילנדרס לניו יורק ריינג'רס חלקה גם את היריבות בין הרבעים בין 2015 ל-2020, כשהאיילנדרס שיחקו בברקליס סנטר (אולמה הביתי של ברוקלין נטס). הדרבי של נהר ההדסון ב-MLS דומה לדרבי בכדורסל מבחינת היותו יריבות עירונית בניו יורק. עם זאת, ניו יורק סיטי משחקת בברונקס וניו יורק רד בולס משחקת בהריסון, ניו ג'רזי, לא בברוקלין או לונג איילנד.

ראו גם
------

* הדרבי של לוס אנג'לס (כדורסל)
* היריבות בין הבוסטון סלטיקס לבין הלוס אנג'לס לייקרס
* היריבות בין הבוסטון סלטיקס לבין הפילדלפיה 76'
* היריבות בין הגולדן סטייט ווריורס לבין הקליבלנד קאבלירס

הערות שוליים
------------

1. ↑  Knicks-Nets series... ...a squabble between.... Ron Thomas. USA Today. April 20, 1983
2. ↑  Fine, Larry (27 בנובמבר 2012). "NBA: Nets win first battle of New York in OT". *Reuters*. נבדק ב-25 בנובמבר 2020. `{{cite web}}`:  (עזרה)
3. ↑  "Battle Of The Boroughs IV: Can The Nets Even The Season Series?". The Gothamist. אורכב מ-המקור ב-27 באפריל 2015. נבדק ב-21 בינואר 2013. `{{cite web}}`:  (עזרה)
4. ↑  Dell, Chris (27 בנובמבר 2011). "Knicks and Nets Rivalry Begins at Barclays". *The New York Times*. אורכב מ-המקור ב-1 בדצמבר 2012. `{{cite news}}`:  (עזרה)
5. ↑  "Clash of the Boroughs Resounds in Brooklyn". BrooklynNets.com. אורכב מ-המקור ב-29 בינואר 2013. נבדק ב-26 בנובמבר 2012. `{{cite web}}`:  (עזרה)
6. ↑  Moffie, Jonathan (31 באוקטובר 2012). "Nets, Knicks Ignite Crosstown Rivalry". *The New York Times*. New York. אורכב מ-המקור ב-29 בספטמבר 2013. `{{cite news}}`:  (עזרה)
7. ↑  Goldaper, Sam (1977-07-07). "Nets, Seeking to Move to Jersey, Sue Knicks Over Effort to Block It". *The New York Times* (באנגלית אמריקאית). ISSN 0362-4331. נבדק ב-2022-11-29.
8. ↑  Goldaper, Sam (1977-07-27). "Nets Will Move To New Jersey; Cost: $4 Million". *The New York Times* (באנגלית אמריקאית). ISSN 0362-4331. נבדק ב-2022-11-29.
9. ↑  Youngmisuk, Ohm (17 בדצמבר 2002). "Rivalry? It's History, Says The Nets' Kidd – New York Daily News". *Daily News*. New York. `{{cite news}}`:  (עזרה)
10. ↑  Mailbag: Ranking NBA's best point guards, ESPN.com, ‏23 בדצמבר 2002 (באנגלית)
11. ↑  Stephon Marbury: Best Point Guard in the NBA, unlimited.nba.free.fr
12. ↑  Nets Sweep Knicks Out of the Playoffs, basketball.realgm.com
13. ↑  "Thomas: K-Mart's act is phony". ESPN. 22 באפריל 2004. אורכב מ-המקור ב-2012-05-30. נבדק ב-4 ביולי 2011. `{{cite web}}`:  (עזרה)
14. ↑  NBA: New Jersey Nets owner Mikhail Prokhorov's plan – ESPN New York
15. ↑  Mikhail Prokhorov: Happy to Make Knicks Overpay for ‘Melo
16. ↑  Knicks/Nets Billboard Rivalry Continues to Rage, SLAM, ‏26 באוקטובר 2010 (באנגלית)
17. ↑  Nets' Huge Billboard Over MSG Gets Under Knicks' Skin: Gothamist, web.archive.org, ‏6 בנובמבר 2017
18. ↑  Mikhail Prokhorov wants New Jersey Nets to mirror Los Angeles Lakers, not New York Knicks – ESPN New York
19. ↑  Blau, Reuven (26 בנובמבר 2012). "Brooklyn Borough President Marty Markowitz says locals committing 'treason' cheering for Knicks over Nets". *New York Daily News*. New York. `{{cite news}}`:  (עזרה)
20. ↑  Young, Royce (20 באוגוסט 2012). "Mikhail Prokhorov calls James Dolan 'that little man'". *CBS Sports*. `{{cite news}}`:  (עזרה)
21. ↑  "Report: League met with Knicks and Nets owners to tone down rivalry". *CBS Sports*. 27 באוגוסט 2013. `{{cite news}}`:  (עזרה)
22. ↑  "KD and Kyrie Were the Final Pieces of Brooklyn's Brilliant Rebuild". ביולי 2019. `{{cite web}}`:  (עזרה)
23. ↑  Vecsey, George (25 בנובמבר 2012). "A Rivalry to Add to the City's Rich History". *The New York Times*. New York. `{{cite news}}`:  (עזרה)
24. ↑  Dell, Chris (31 באוקטובר 2012). "Islanders Fans React to Barclays Center Move". *The New York Times*. New York. אורכב מ-המקור ב-4 בינואר 2013. `{{cite news}}`:  (עזרה)
25. ↑  Joyce, Greg (29 בפברואר 2020). "Islanders ditching Barclays Center for Nassau Coliseum full-time". *New York Post*. נבדק ב-2 במרץ 2021. `{{cite web}}`:  (עזרה)
26. ↑  "A Q&A with CEO Brad Sims". *nycfc.com*. 31 במרץ 2021. נבדק ב-24 במאי 2021. `{{cite web}}`:  (עזרה)